armvectores/hy_wikipedia_2023 huggingface dataset:
Բույանի (գյուղ, Լուցկի շրջան)

Բույանի (ուկրաիներեն՝ Буяни), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1455 թվականին։
2001 թվականի տվյալներով Բույանի գյուղում բնակվում էր 878 մարդ։ Բնակավայրը զբաղեցնում է 2,83 կմ² տարածք։ Բնակչության խտությունը կազմում էր 310,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրաչյա Քարամյան

Հրաչյա Գրիգորի Քարամյան (հոկտեմբերի 10, 1909(1909-10-10), Բռնակոթ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն և Երևան, Կովկասի փոխարքայություն, Ռուսական կայսրություն - սեպտեմբերի 10, 1986(1986-09-10), Երևան], հայ մանկավարժ, մանկավարժական գիությունների դոկտոր, պրոֆեսոր (1950)։ ՀԽՍՀ գիտության վաստակավոր գործիչ (1961)։


== Կենսագրություն ==
1932 թվականին ավարտել է Դոնի Ռոստովի մանկավարժական ինստիտուտը։ 1935-1946 թվականներին եղել է Բաքվում Ադրբեջանի ուսուցչական ինստիտուտի տնօրենի տեղակալ, 1950-1975 թվականներին՝ Երևանի մանկավարժական ԳՀԻ-ում սեկտորի, ապա Ա․ Ժդանովի անվան ռուսական մանկավարժական, այնուհետև Խաչատուր Աբովյանի անվան հայկական մանկավարժական ինստիտուտների մանկավարժության ամբիոնների վարիչ։ 1975-1986 թվականներին դասախոսել է Երևանի պետական համալսարանի դասախոսների վերապատրաստման ֆակուլտետում։
Աշխատությունները հիմնականում նվիրված են խորհրդային մանկավարժության մեթոդոլոգիական, երեխաների գեղագիտական դաստիարակության տեսության և մեթոդների, բարձրագույն դպրոցի մանկավարժության, մանկավարժության պատմության հարցերին։
Պարգևատրվել է «Պատվո նշան» շքանշանով (1962)։


== Երկեր ==
Գիտատեխնիկական հեղափոխությունը և մանկավարժության հարցերը, Երևան, 1971։
Հենրի IV (այլ կիրառումներ)

Հենրի IV, կարող է վերաբերել՝

Հենրի IV - Անգլիայի թագավոր 1399 թվականից
Հենրի IV - Ֆրանսիայի թագավոր 1589 թվականից
Մարսել Պրևո

Մարսել Պրևո (ֆր.՝ Marcel Prévost, մայիսի 1, 1862(1862-05-01)[…], Փարիզ - ապրիլի 8, 1941(1941-04-08)[…], Vianne), ֆրանսիացի արձակագիր, դրամատուրգ։


== Կենսագրություն ==
Կրթություն է ստացել Բորդոյի և Փարիզի ճիզվիտական դպրոցներում։ 1982 թվականին ընդունվել է Փարիզի պոլիտեխնիկական դպրոցը։ Առաջին պատմվածքը «Le Clairon»-ում տպագրել է դեռևս 1881 թվականին, սակայն բարձրագույն կրթությունն ստանալուց հետո որոշ ժամանակ զբաղվել է ծխախոտի արդյունաբերությամբ։ 1909 թվականին ընտրվել է Ֆրանսիական ակադեմիայի անդամ։ 1922-1940 թվականներին եղել է «Revue de France» պարբերականի գլխավոր խմբագիրը։ 1937-1940 թվականներին ղեկավարել է Երեխաների օգնության ֆրանսիական միությունը։


== Ստեղծագործությունը ==
Մարսել Պրևոյի ստեղծագործության թեման հիմնականում կենցաղագրական՝ ժամանակի ֆրանսիական բոհեմյան հասարակության կյանքի քննադատությամբ։ Նրա առաջին վեպը՝  «Le Scorpion»-ը («Կարիճը», 1887), մասամբ ինքնակենսագրական է և պատմում է ճիզվիտական քոլեջի կյանքի մասին։ Ավելի հայտնի են նրա վաղ շրջանի ստեղծագործությունները, որտեղ դատապարվում է բարոյական անկումը, անուղղակիորեն քննադատվում է կաթոլիկ եկեղեցին և պարունակում է էրոտիկ տեսարաններ՝ «Շոնշետա» («Chonchette», 1888), «Մադմուազել Ժոֆր» («Mlle Jaufre», 1889), «Կնոջ աշունը» («L'Automne d'une femme», 1893), «Կիսակույս» (1894)։ Վերջինիս հիման վրա 1898 թվականին գրել է նաև պիես։ Այս վեպը, որ նկարագրում է Փարիզի կանանց սեռական կյանքը, հասարակության մեջ հարուցեց հսկայական բանավեճեր, ինչը հեղինակին բերեց մեծ, սակայն որոշ չափով կասկածելի համբավ։


== Մարսել Պրևոն հայերեն ==
Մարսել Փրէվօ, Կինը (հոգեբանական վերլուծումներ), Կ. Պոլիս, տպ. Յ. Աբրահամեան, 1934, 213 էջ։ Թարգմանությունը՝ Տիրան Անդրեասյանի։


== Ծանոթագրություններ ==
Կապովալլե

Կապովալլե (իտալերեն՝ Capovalle ), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 448 մարդ, խտությունը՝ 19 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 25070։ Հեռախոսային կոդ՝ 0365։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք՝ http://www.comune.capovalle.bs.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վիգիցոլո դ'Էստե

Վիգիցոլո դ'Էստե  (իտալերեն՝ Vighizzolo d'Este), քաղաք Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 956 մարդ (2008 թ.)։ Բնակչության միջին խտությունը 56 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 35040։ Հեռախոսային կոդ՝ 0429։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կաստինո (Իտալիա)

Անվան այլ կիրառումների համար տե՛ս՝ Կաստինո (այլ կիրառումներ)Կաստինո (իսպ.՝ Castino), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 516 մարդ (2008 թվականի տվյալներով)։ Բնակչության խտությունը 34 մարդ/կմ²։ Տարածքը՝ 15 կմ²։ Փոստային ինդեքս՝ 12050։ Հեռախոսային կոդ՝ 0173։
Բնակավայրի հովանավորն է համարվում Բովո Վոգերսկիյը, Մարգարիտա Անտիոխիյսկայան, ինչպես նաև սուրբ Իոսիֆը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գելբոն

Գելբոն, լեռնագագաթ պատմական Փոքր Հայքում, Արաբկիր քաղաքի մոտ, նրանից մոտ 23 կմ հյուսիս-արևելք, Անջրդի գյուղի շրջակայքում։


== Ծանոթագրություններ ==
Գիտությունների դոկտոր

Գիտությունների դոկտոր, երկրորդ կարգի (ամենաբարձր) գիտական աստիճան (առաջինը՝ Գիտությունների թեկնածու) նախկին ԽՍՀՄ-ում, Ռուսաստանում, ԱՊՀ-ի որոշ երկրներում և Հայաստանում։ Այս որակավորումը համապատասխանում է «Habilitation» ակադեմիկական որակավորմանը Գերմանիայում։
Գիտությունների դոկտորի աստիճանը ԲՈՒՀ-երում ցանկալի պայման է պրոֆեսորի կոչմանն ու համապատասխան պաշտոնին արժանանալու համար։
(6740) Գոֆֆ

(6740) Գոֆֆ (անգլ.՝ Goff), աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 14-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,565564 ա. մ., առավելագույնը մոտենում է 2,2911 ա. մ. հեռավորության վրա և հեռանում 2,84 ա. մ.։ Արեգակի շուրջ մեկ ամբողջական պտույտ է կատարում 1500,97 երկրային օրվա ընթացքում, իր ուղեծրով շարժվելով միջինում 0,239844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6740) Գոֆֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեմեն Ռինգենվալդե

Տեմեն Ռինգենվալդե  (գերմ.՝ Temmen-Ringenwalde) , կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 623 մարդ (ըստ 2010 թվականի դեկտեմբերի 31-ի)։ Տարածքը կազմում է 63,18 կմ²։ Փոստային ինդեքս՝ 12 0 72 569։


== Արտաքին հղումներ ==
Պաշտոնական էջ


== Ծանոթագրություններ ==
Ալեքսանդր Կարաօղլանով

Ալեքսանդր Գավրիլովիչ Կարաօղլանով (հունվարի 3, 1910, Շամախի - մայիսի 1, 2000, Մոսկվա), ինժեներատեխնիկական ծառայության գեներալ-գնդապետ (1977), սոցիալիստական աշխատանքի հերոս։


== Կենսագրություն ==
Ավարտել է Մոսկվայի Վ. Կույբիշևի անվան ռազմաինժեներական ակադեմիան (1936)։ 1939 թվականին նշանակվել է Մոսկվայի հույժ կարևոր պաշտպանական կառույցների շինարարության պետ։ Երկրորդ համաշխարհային պատերազմի ժամանակ՝ Մոսկվայի պաշտպանության արևմտյան հատվածի պետ, 1943 թվականից Հյուսիս-արևմտյան, երկրորդ Մերձբալթյան և Լենինգրադյան ռազմաճակատների ռազմա-շինարարական վարչության պետ։ 1945-1961 թվականներին ծառայել է Մերձբալթյան և Մոսկովյան ռազմական օկրուգներում, 1964 թվականին ծառայել է ԽՍՀՄ պաշտպանության նախարարության ռազմա-շինարարական գլխավոր վարչությունում։ 1986 թվականին զորացրվել է.:


== Զինվորական կոչումներ ==
1950 - գնդապետ
1961 - ինժեներական ծառայության գեներալ-մայոր
1967 - ինժեներական ծառայության գեներալ-լեյտենանտ
1977 - ինժեներական ծառայության գեներալ-գնդապետ


== Պարգևներ ==
Լենինի 2 շքանշան
Կարմիր դրոշի շքանշան
Հայրենական Մեծ պատերազմի 1-ին աստիճանի շքանշան
Հայրենական Մեծ պատերազմի 2-րդ աստիճանի շքանշան
Աշխատանքային կարմիր դրոշի շքանշան
Ժուկովի մեդալ
Սոցիալիստական աշխատանքի հերոս


== Ծանոթագրություններ ==
Լապնի

Լապնի (ուկրաիներեն՝ Лапні), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Լապնի գյուղում բնակվում էր 208 մարդ։ Բնակավայրը զբաղեցնում է 891 կմ² տարածք։ Բնակչության խտությունը կազմում էր 0,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիևր (Էնայի գավառ)

Բիևր  (ֆր.՝ Bièvres), համայնք Ֆրանսիայում, Պիկարդիա մարզի Էնա գավառում։ Մտնում է Լան 2 կանտոնի կազմի մեջ։ Հանդիսանում է Լանի շրջանը։
Համայնքի INSEE կոդ՝ 02088։


== Բնակչություն ==
Համայնքի բնակչությունը 2010 թվականին կազմում էր 73 մարդ։


== Տնտեսություն ==
2010 թվականի տվյալներով 50 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 16-ը անգործունակ (ակտիվության ցուցանիշը 68,0 %, 1999 թվականին եղել է՝ 75,0 %)։ 34 աշխատունակ բնակիչներից 33-ը աշխատում էին (19 տղամարդ և 14 կին), անաշխատանք էին 1-ը։ 16 անգործունակ մարդկանցից 3-ը աշակերտներ կամ ուսանողներ են, 9-ը թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Բիևր (ֆր.)
Ճամայկա

Ճամայկա կամ Ջամայկա (անգլ.՝ Jamaica), կղզի-պետություն Կենտրոնական Ամերիկայում։ Մեծ Բրիտանիայի նախկին գաղութ։ Ընդգրկված է բրիտանական համընկերության մեջ։ Մայրաքաղաքն է Քինգստոնը։


== Անվանում ==
Հնագույն բնակիչները եղել են արավակների հնդկացիական ցեղերը։ Նրանց կղզին անվանում էին Հայմակա («Աղբյուրների կղզի»․ լավ ջրի առկայության համար)։ 1494 թվականին Քրիստափոր Կոլումբոսը հայտնաբերեց կղզին և այն՝ ի պատիվ Իսպանիայի թագավորական ընտանիքի, անվանեց Ֆերդինանդի և Իզաբելայի կղզի։ Բայց այդ անվանումը չարմատավորվեց և պահպանվեց հնդկացիական անվանումը՝ Ճամայկա ձևով։


== Պետական կառուցվածք ==

Մինչև 1962 թվականը Ճամայկան գտնվում էր Անգլիայի տիրապետության տակ։ 1962 թվականի օգոստոսի 6-ին ձեռք է բերում անկախություն։ Գործում է Սահմանադրություն (1997 թվականի ռեֆորմով և փոփոխություններով)։ Պետության պաշտոնական ղեկավարը համարվում է բրիտանական միապետը՝ Մեծ Բրիտանիայի թագուհի Եղիսաբեթ II-ը, ներկայացված գեներալ-նահանգապետի կողմից, ով նշանակվում է Ճամայկայի վարչապետի խորհրդով։ Գեներալ-նահանգապետը ստորագրում է բոլոր օրենսդրությունները և նշանակում վարչապետ։ Գեներալ-նահանգապետին կից գործում է կոնսուլտատիվ հիմնարկ՝ բաղկացած 6 հոգուց - Գաղտնի խորհուրդ։ Գեներալ-նահանգապետը վարչապետի խորհրդով նշանակում է նաև կառավարության անդամներին։


== Բնակչություն ==

Ճամայկայի բնակչությունը 2004 թվականի հուլիսի դրությամբ կազմում էր 2 միլիոն 713 հազ. 130 մարդ, բնակչության խտությունը 1 քառ. կմ. կազմում էր 243 մարդ։ Ճամայկայի բնակչության միջին տարիքը 26,8-ն է, 28,2 %-ը կազմում են 14 տարեկանից ցածր, 65 %-ը՝ 14-ից մինչև 64 տարեկան, 6,9 %-ը 65 տարեկանից բարձր բնակիչները։


== Ծանոթագրություններ ==
Կարակոյունլը (Ելիզավետպոլի գավառ)

Կարակոյունլը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Գերանչայ գետի հովտում, նրա ստորին հոսանքի շրջանում, Բաքու-Թիֆլիս երկաթուղուց հարավ։


== Բնակչություն ==
1907-1908 թվականներին գյուղն ունեցել է 287 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Գուբարևկա (գյուղ, Բոգոդուխովի շրջան)

Անվան այլ կիրառումների համար տե՛ս՝ ԳուբարևկաԳուբարևկա (ուկրաիներեն՝ Губарівка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1685 թվականին։
2001 թվականի տվյալներով Գուբարևկա գյուղում բնակվում էր 1 456 մարդ։ Բնակավայրը զբաղեցնում է 5,74 կմ² տարածք։ Բնակչության խտությունը կազմում էր 253,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արկինս

Անվան այլ կիրառումների համար տե՛ս՝ Արկինս (այլ կիրառումներ)Արկինս, գյուղ Արևմտյան Հայաստանում, Էրզրումի վիլայեթում։ Գտնվում էր նահանգի հյուսիս-արևելյան կողմում, Ճորոխ գետի աջ ափին` սարավանդի վրա։
Գյուղից հարավ տարածվում են ընդարձակ անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հարյումաա

Հարյումաա (էստ․՝ Harjumaa կամ Harju maakond), նահանգ Էստոնիայում, գտնվում է երկրի հյուսիսային մասում։ Վարչական կենտրոնն է Տալլին քաղաքը։


== Վարչական-տարածքային բաժանում ==
Նահանգը կազմված է 6 քաղաքներից և 16 շրջաններից։
Քաղաքներ՝

Տալլին
Լոկսա
Մաառդու
Պալդիսկի
Սաուե
ԿեիլաՇրջաններ՝

 Անիյա (էստ․՝ Anija vald) (ներառյալ Կեխրա քաղաքը)
 Հառկու (էստ․՝ Harku vald)
 Յիելեհտմե (էստ․՝ Jõelähtme vald)
 Կեիլա (էստ․՝ Keila vald)
 Կեռնու (էստ․՝ Kernu vald)
 Կիիլի (էստ․՝ Kiili vald)
 Կոսե (էստ․՝ Kose vald)
 Կուուսալու (էստ․՝ Kuusalu vald)
 Նիսսի (էստ․՝ Nissi vald)
 Պադիսե (էստ․՝ Padise vald)
 Ռաասիկու (էստ․՝ Raasiku vald)
 Ռաե (էստ․՝ Rae vald)
 Սակու (էստ․՝ Saku vald)
Սաուե (էստ․՝ Saue vald)
 Վասալեմա (էստ․՝ Vasalemma vald)
 Վիիմսի (էստ․՝ Viimsi vald)


== Ծանոթագրություններ ==
Նենիճանան

Նենիճանան, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պալացոլո Ակրեյդե

Պալացոլո Ակրեյդե (իտալերեն՝  Palazzolo Acreide), կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 9109 մարդ, բնակչության խտությունը կազմում է 106 մարդ/կմ²։ Զբաղեցնում է 86,34 կմ² մակերես տարածք։
Փոստային ինդեքսն է՝ 96010։ Հեռախոսային կոդը՝ (+39) 0931 ։


== Արտաքին հղումներ ==
http://www.comune.palazzoloacreide.sr.it Archived 2005-12-19 at the Wayback Machine.
Գաբիանո

Գաբիանո (իտալերեն՝ Gabiano), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 1249 մարդ (2008 թվականի տվյալներով)։ Բնակչության խտությունը՝ 70 մարդ/կմ²։ Տարածքը կազմում է 18 կմ²։ Փոստային ինդեքս՝ 15020։ Հեռախոսային կոդ՝ 0142։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0142 945001


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(6512) դե Բերգ

(6512) դե Բերգ (անգլ.՝ de Bergh), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,571827 ա. մ., առավելագույնը մոտենում է 2,0977 ա. մ. հեռավորության վրա և հեռանում 3,046 ա. մ.։ Արեգակի շուրջ մեկ ամբողջական պտույտ է կատարում 1506,47 երկրային օրվա ընթացքում, իր ուղեծրով շարժվելով միջինում 0,238969 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6512) դե Բերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2542) Կալպուրնիա

(2542) Կալպուրնիա (անգլ.՝ Calpurnia), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 11-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,13016 ա. մ., առավելագույնը մոտենում է 2,9013 ա. մ. հեռավորության վրա և հեռանում 3,359 ա. մ.։ Արեգակի շուրջ մեկ ամբողջական պտույտ է կատարում 2022,78 երկրային օրվա ընթացքում, իր ուղեծրով շարժվելով միջինում 0,177973 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2542) Կալպուրնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորի Լոգվինով

Գրիգորի Լոգվինով (ռուս.՝ Григо́рий Семёнович Ло́гвинов, սեպտեմբերի 20, 1956(1956-09-20)), ռուս դիվանագետ։


== Կենսագրություն ==
Ավարտել է Մոսկվայի Մ․ Լոմոնոսովի անվան պետական համալսարանին կից Ասիայի և Աֆրիկայի երկրների ինստիտուտը (1979)։ Տիրապետում է չինարեն, անգլերեն և գերմաներեն լեզուներին։ 1979 թվականից զբաղվում է դիվանագիտական գործունեությամբ։

1980-1983 և 1987-1993 թվականներին Չինաստանում ԽՍՀՄ/Ռուսաստանի դեսպանատան աշխատակից։
1993-1996 թվականներին՝ Ռուսաստանի ԱԳՆ Ասիայի առաջին դեպարտամենտի բաժնի պետ։
1996-2001 թվականներին՝ ԱՄՆ-ում Ռուսաստանի դեսպանատան քաղաքական հարցերով խորհրդական։
2001-2004 թվականներին՝ Ռուսաստանի ԱԳՆ համասիական խնդիրների դեպարտամենտի փոխտնօրեն։
2004-2008 թվականներին՝ Չինաստանում Ռուսաստանի դեսպանատան դեսպանորդ խորհրդական։
2008-2016 թվականներին՝ Ռուսաստանի ԱԳՆ հատուկ հանձնարարություններով դեսպան, ղեկավարում էր Կորեական թերակղզու միջուկային խնդրի թեման։
2016 թվականի հուլիսի 28-ից 2019 թվականի ապրիլի 3-ը՝ Ավստրալիայում Ռուսաստանի Դաշնության արտակարգ և լիազոր դեսպան։
2016 թվականի սեպտեմբերի 8-ից 2019 թվականի ապրիլի 3-ը՝ Նաուրու քաղաքում Ռուսաստանի Դաշնության արտակարգ և լիազոր դեսպան։
2016 թվականի հոկտեմբերի 3-ից-2019 թվականի ապրիլի 3-ը՝ Ֆիջիում Ռուսաստանի Դաշնության արտակարգ և լիազոր դեսպան՝ համատեղության կարգով։
2017 թվականի հունիսի 29-ից 2019 թվականի ապրիլի 3-ը՝ Վանուատուում Ռուսաստանի Դաշնության արտակարգ և լիազոր դեսպան՝ համատեղության կարգով։
2018 թվականի հոկտեմբերի 3-ից 2019 թվականի ապրիլի 3-ը՝ Թուվալուում Ռուսաստանի Դաշնության արտակարգ և լիազոր դեսպան՝ համատեղության կարգով։Ամուսնացած է։ Ունի երկու դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2003 թվականի նոյեմբերի 4)
1-ին դասի արտակարգ և լիազոր դեսպանորդ (2011 թվականի օգոստոսի 15)
Արտակարգ և լիազոր դեսպան (2018 թվականի փետրվարի 10)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Ավստրալիայում Ռուսաստանի դեսպանատան կայքում
Շարքային

Շարքային (նաև՝ Շարային), զինված ուժերի շարքային կազմի ամենակրտսեր զինվորական կոչումը, հրամանատարական՝ սպայական կազմին չպատկանող զինվորական։ 


== Հայաստան ==

Ըստ Հայաստանի «Զինվորական ծառայության անցնելու մասին» օրենքի, շարքային զինվորական կոչումը շնորհվում է՝

Հայաստանի զինված ուժեր զորակոչված այն քաղաքացիներին, ովքեր զինկոմիսարիատից պետք է մեկնեն ծառայության վայր․
Զինվորական կոչում չունեցող և պահեստազոր փոխադրվող քաղաքացիներին՝ պահեստազորում հաշվառվելիս․
Ռազմաուսումնական հաստատություններ ընդունված քաղաքացիներին՝ գրանցելով որպես կուրսանտ․
Պայմանագրային զինծառայության ընդունված և զինվորական կոչում չունեցող քաղաքացիներին՝ զորամասի անձնակազմի ցուցակներում գրանցելիս։


== Տես նաև ==
Զինվոր


== Ծանոթագրություններ ==
Իրանի լեզուներ

Ներկա ժամանակում Իրանի բնակչության (ավելի քան 60 %) մեծամասնությունը խոսում է պարսկերեն (իրանական լեզուներ)։


== Ընդհանուր տեղեկություններ ==
Պայմանավորված նրանով, որ Իրանում ապրում են բազմաթիվ ազգեր, երկրում լայն տարածում ունեն այլ լեզուներ ևս, որոնցից շատերը ամրագրված են որպես պետական՝ համարվելով երկրում ապրող ազգերի բնիկ լեզուն։ Բացի պարսկերենից, բազմաթիվ հրապարակումներ և հեռարձակումներ ցուցադրվում են իրանական լեզվաընտանիքի Իրանում տարածված այլ լեզուներով ևս, որոնցից են՝ քրդերենը, ադրբեջաներենը, և նույնիսկ ոչ պակաս հայտնի արաբերենով և հայերենով։
Տարբեր հրապարակումներում և վիճակագրական հաշվարկներում ներկայացվում են տարբեր թվեր այդ կամ այլ լեզուների տարածումով, տվյլաները շատ տարբեր են։ Այսպես, բազմաթիվ հետազոտողներ պասկերենով խոսողներին գնահատում են 55-65 %, իսկ պաշտոնական մարդահամարը, որը գրագիտությունն է սահմանում, որպես Ֆարսիի պարզ տեքստեր կարդալու և գրելու ունակություն, տալիս է 84,75% ցուցանիշ։
Լեզվի քաղաքականության հիմքը ամրագրված է երկրի սահմանադրության մեջ, 15-րդ հոդված, որում ասվում է՝

 Իրանցիների համար պաշտոնական և՛ ընդհանուր լեզու, և՛ այբուբեն է համարվում պարսկերենը և պարսկերեն այբուբենը։ Պաշտոնական փաստաթղթերը և տեքստերը, պաշտոնական գրությունը և դասագրքերը պետք է գրված լինեն այդ լեզվով և այդ այբուբենով, միայն թե տեղական ազգային լեզուները կարող են ազատորեն օգտագործվեն պարսկերենի հետ հավասար մամուլում և այլ լրատվամիջոցներում, ինչպես նաև դպրոցներում ազգային գրականություն դասավանդելու համար։


== Լեզուները ըստ քանակի ==

Տվյալ աղյուսակում հավաքված են Իրանի լեզուները՝ ըստ քանակի։


== Անհետացման վտանգի տակ ==
Ներկա պահին Իրանում երկու լեզու անհետացման վտանգի տակ են։ Դրանք են՝ նորարամական (մոտ 15,000 բնակչություն 1994 թվականին) և բրաուի (մոտ 20,000 բնակչություն 2007 թվականին) լեզուները։


== Տես նաև ==
Իրանի բնակչություն


== Ծանոթագրություններ ==
Անուշավան Վանցյան

Անուշավան Արիստակեսի Վանցյան (հուլիսի 23, 1951(1951-07-23), Ախալցխա, Վրացական ԽՍՀ, ԽՍՀՄ), հայ մեխանիկոս։ Ֆիզմաթ գիտությունների դոկտոր (1998), պրոֆեսոր (1998):


== Կենսագրություն ==
Անուշավան Վանցյանը ծնվել է 1951 թվականի հուլիսի 23-ին, Ախալցխայում։ Դպրոցական տարիներից դրսևորել է ինքնաշեն ատրճանակներ և հրացաններ ստեղծելու կարողություններ. պատրաստել է վառոդի և ածխի փոշու խառնուրդից բաղկացած վառելիքով փոքր հրթիռներ։ 1969 թվականին ավարտել է Ախալցխայի թիվ 3 հայկական դպրոցը, այնուհետև ընդունվել ԵՊՀ մեխանիկա-մաթեմատիկական ֆակուլտետը, որն ավարտել է 1974 թվականին՝ մեխանիկա մասնագիտությամբ։ Բուհում աշակերտել է գիտնական Կարո Չոբանյանին։ 1978 թվականից աշխատում է ՀՀ ԳԱԱ Մեխանիկայի ինստիտուտում, 1992-2005 թվականներին եղել է թեմայի ղեկավար, 2005 թվականից՝ առաջատար գիտաշխատող։
1990 թվականին «Զրահի պաշտպանունակության մեծացման էլեկտրադինամիկական մեթոդ» փորձարարական աշխատանքի համար Վանցյանը, Ա. Բոգդոևի հեղինակակցությամբ, ստացել է ՀՀ ԳԱԱ երկրորդ մրցանակ։ 1990-ական թվականներին, փորձելով տեսական բացատրություն տալ հայտնաբերված երևույթին, Վանցյանը փորձարարական ճանապարհով բացահայտել է մետաղական միջավայրերում պարպման հոսանքի բաշխման օրենքը։ Համաձայն ստացված արդյունքների՝ մետաղական միջավայրում պարպման հոսանքը վեր է ածվում Ֆորյերի շարքի, համաձայն որի` ցածր հաճախության հարմոնիկաներն անցնում են նվազագույն դիմադրության ճանապարհով, իսկ բարձր հաճախության հարմոնիկաները մղվում են դեպի հաղորդիչի մակերևույթ (հայտնի սկին էֆեկտը)։
Աշխատանքները վերաբերում են բարակ էլեկտրահաղորդիչ մարմինների՝ մետաղների և խոնավ գետնահողերի մեջ ներթափանցման շարժընթացին, էլեկտրահաղորդիչ սալերի տատանումների վրա էլեկտրամագնիսական դաշտերի ազդեցությանը։ Հիմնավորել է մագնիսական դաշտերի միջոցով պաշտպանական արգելքների մեջ մխրճասայրերի ներթափանցման խորության զգալի նվազեցմանը (արգելքի պաշտպանունակության մեծացմանը) նպաստող երևույթը։ Հեղինակ է ավելի քան 160 գիտական հոդվածների և 8 մենագրությունների։


== Երկեր ==
Динамическое взаимодействие деформируемого индентора и преграды при наличии разрядного тока / А.А. Ванцян, Д.Х. Овсепян; Отв. ред. А.М. Симонян; НАН РА, Ин-т механики.
Влияние электромагнитных полей и анизотропных свойств среды на динамические процессы в сплошных средах/ Հոծ միջավայրերում էլեկտրամագնիսական դաշտերի և միջավայրի անիզոտրոպ հատկությունների ազդեցությունը դինամիկական երևույթների վրա / А.А. Ванцян; Национальная АН РА, Ин-т механики; Отв. ред. М.Б. Белубекян.
Об одном методе решения трансцендентных и алгебраических уравнений (в примерах) / А.А.Ванцян, Г.А.Геворкян; Ин-т механики НАН РА.


== Ծանոթագրություններ ==


== Գրականություն ==
Ախալցխահայերի ինքնապաշտպանությունը 1917-1918 թթ. /Լյուբա Մաթևոսյան. -Երևան։ «Գրական հայրենիք» ՓԲԸ («Հայաստան» հրատ.), 2015, 184 էջ:
Queen Elizabitch

Queen Elizabitch–ը ամերիկացի ռեփեր Քափքեյքի երկրորդ ստուդիական ալբոմն է։ Այն ինքնահրատարակվեց 2017 թվականի մարտի 31–ին։


== Պատմություն և թողարկում ==
Մարտի 28–ին Քափքեյքը ներկայացրեց ալբոմի շապիկը և երգացանկը։ «Queen Elizabitch»–ը ինքնահրատարակվեց 2017 թվականի մարտի 31–ին։
Նույն տարվա ապրիլի 8–ին ալբոմը հեռացվեց երաժշտական հարթակներից՝ արտադրական անհամապատասխանության պատճառով։ Սակայն այն վերաթողարկվեց օրեր անց։


== Կոմպոզիցիա ==
Համաձայն Pitchfork էլեկտրոնային ամսագրի խմբագիր Բրայան Յանգերի, ալբոմի առաջին երգ «Scraps»–ը ներառում է հուզմունքներ առաջեցնող նոտաներ և ձայներ։ «33rd» երգը The Fader–ը նկարագրեց որպես «ամբողջովին փոփ լավ ստեղծագործություն»։ Pitchfork–ի Յանգերը նկարագրեց «Biggie Smalls»–ը որպես մարմնի դրական երգ՝ գեղեցկության կարծրատիպերի և ուտելու խանգարման մասին և դրա արտադրությունը՝ ջանգլ ժանրի տրանս։ Նա «Tarzan»–ին վերադասեց դրիլլ ռեփի ժանրի կարգին, ինչպես նաև նա, The Fader–ը և Stereogum–ը գնահատեցին ալբոմի վերջին Ա կապելլա ստեղծագործություն «Reality Pt. 4»–ն, որտեղ Քափքեյքը խոսում է իր անձնական կյանքից և քաղաքականությունից։


== Գովազդում ==


=== Սինգլներ ===
«Cumshot»–ը թողարկվեց 2017 թվականի փետրվարի 24–ին և ծառայեց որպես ալբոմի գլխավոր սինգլ։


=== Տեսահոլովակներ ===
«Cumshot» սինգլը 2017 թվականի մարտի 10–ին ստացավ տեսահոլովակ։ «Reality Pt. 4»–ի համար նկարահանվեց սև ու սպիտակ տեսահոլովակ՝ 2017 թվականի ապրիլի 19–ին։ Stereogum–ի աշխատակից Պրավան Թրևը տեսահոլվակի բնույթը նկարագրեց «մութ»։ «Quick Thought»–ը ևս ստացավ տեսահոլովակ 2017 թվականի մայիսի 14–ին, որի պրոդյուսեր հանդիսացավ Բրենդոն Հոլմզը։ Stereogum–ի Պրավան Թրևը գրել է․ «տեսահոլովակում Քափքեյքը կողոպտիչ թիմի անդամ է, ովքեր զինված են պայծառ կարմիր ատրճանակներով»։ «CPR»–ի տեսահոլովակը հրատարակվեց մայիսի 29–ին, 2017 թվականին։ «Biggie Smalls»–ը ստացավ իր հոլովակը հունիսի 16–ին, 2017 թվականին։ «33rd»–ի նկարահանված տեսահոլովակը թողարկվեց հուլիսի 2–ին, 2017 թվականին։ Ապա լույս տեսավ «Barcodes»–ի տեսահոլովակը՝ հուլիսի 17–ին, 2017 թվականին։ Եվ վերջում՝ 2017 թվականի օգոստոսի 8–ին, թողարկվեց «Scraps» երգի տեսահոլովակը։


== Քննադատական արձագանքներ ==
Pitchfork–ի խմբագիր Բրայան Յանգերն ալբոմի մասին գրել է հետևյալը․ «Չիկագոյից եկած ապշեցուցիչ ռեփերը սկսել է ընդգրկել իր սեփական կյանքի փորձությունները ալբոմում։ Սոցիալական խնդիրներ, բռնություն և վայրի սեքսը ներկայացված են նույն համառ կերպով»։ Խմբագիրն ալբոմին տվել է 7.6/10 գնահատականը։


== Երգացանկ ==
Ստեղծագործությունների տեղեկատվությունը վերցված է iTunes–ից։


== Ծանոթագրություններ ==


== Արտաքին հղումներ ==
Պաշտոնական կայքէջ Archived 2017-10-20 at the Wayback Machine.
Սադըկ Քոչաշ

Սադըկ Քոչաշ (թուրքերեն՝ Sadık Koçaş, 1919, Ermenek, Քարամանի մարզ, Թուրքիա - հունվարի 12, 1998(1998-01-12), Անկարա, Թուրքիա), թուրք զինվորական և քաղաքական գործիչ։ 1967 թվականին հրապարակել է «Հայերը պատմության մեջ և թուրք-հայկական հարաբերությունները սելջուկյանների ժամանակներից» գիրքը, որտեղ գունազարդում է հայ-թուրքական հարաբերությունները և պնդում, որ մինչև Օսմանյան Կայսրության ներքին գործերին եվրոպական պետությունների միջամտելը (XIX դարի 70-ական թվականներ) Թուրքիայում գոյություն չի ունեցել հայկական խնդիր։


== Ծանոթագրություններ ==
Խիզնիկ

Խիզնիկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Մալաթիա քաղաքից հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գուրգեն Կարապետյան

Գուրգեն Կարապետի Կարապետյան (մարտի 2, 1921(1921-03-02), Կիսլովոդսկ, Պյատիգորսկի գավառ, Թերեքի նահանգ, ՌԽՖՍՀ և Դնեպրոպետրովսկի մարզ - դեկտեմբերի 1, 1986(1986-12-01), Դնեպր, Ուկրաինական ԽՍՀ, ԽՍՀՄ), հայ դիրիժոր, ԽՍՀՄ վաստակավոր արտիստ (1958)։


== Կենսագրություն ==
Գուրգեն Կարապետյանը ծնվել է Կիսլովոդսկում։ 1942 թվականին տեղափոխվել է Երևան։ 1945 թվականից եղել է Երևանի Պարոնյանի անվան կոմեդիայի պետական թատրոնի դիրիժորը։ 1952 թվականին ավարտել է Երևանի Կոմիտասի անվան պետական կոնսերվատորիան (ղեկավար՝ Կոստանտին Սարաջև)։ 1952-1955 թվականներին եղել է Կույբիշևի սիմֆոնիկ նվագախմբի դիրիժորը։ 1955 թվականից հանդիսացել է Վորոնեժի, 1965 թվականից՝ Օրջոնիկիձեի, 1967 թվականից՝ Դնեպրոպետրովսկի սիմֆոնիկ նվագախմբի գեղարվեստական ղեկավարը և գլխավոր դիրիժորը։ Ակտիվորեն պրոպագանդել է ուկրաինական երաժշտությունը, որի համար 1976 թվականին արժանացել է Ուկրաինայի ԽՍՀ ժողովրդական արտիստի կոչմանը, 1958 թվականին՝ ԽՍՀՄ վաստակավոր արտիստի կոչմանը։


== Ղեկավարած ներկայացումներ ==
«Երջանիկ օր»
«Քաջ Նազար»
«Մեծ հարսանիք»
«Ազատաշունչ հողմը»
«Կրկեսի իշխանուհին»
«Մի քաղաք կա Վոլգայի վրա»
«Կապույտ Դանուբի ափին»


== Պարգևներ ==
Ուկրաինայի ԽՍՀ ժողովրդական արտիստ, 1976
ԽՍՀՄ վաստակավոր արտիստ 1958


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.:


== Ծանոթագրություններ ==


== Արտաքին հղումներ ==
Գուրգեն Կարապետյանի մասին Երևանի Հակոբ Պարոնյանի անվան երաժշտական կոմեդիայի պետական թատրոնի կայքում Archived 2015-06-12 at the Wayback Machine.
Սիյրիշբաշևո

Սիյրիշբաշևո (ռուս.՝ Сыйрышбашево, բաշկիրերեն՝ Сыйрышбаш), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 538 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլիոնատեր

Միլիոնատեր (միլիոն բառից), ավելի քան մեկ միլիոն դրամական միավոր (սովորաբար՝ դոլար, կամ այլ տարադրամ, օրինակ՝ եվրո, բրիտանական ֆունտ, շվեյցարական ֆրանկ) ունեցվածքի (կապիտալի) հարուստ սեփականատեր։
Առօրյայում նաև գործում է մուլտիմիլիոնատեր (բազմամիլիոն ունեցվածքի սեփականատեր) և միլիարդեր տերմինները։


== Տերմին ==
Միլիոնատեր կարելի է անվանել այն մարդկանց, ովքեր ունեն ցանկացած տարադրամով միլիոն միավոր։ Միայն թե այդպիսի անվանումը կարող է շատ հեռու լինել իր սկզբնական` հարստություն, նշանակությունից. այսպես, Բելառուսում (մինչև 2016 թվականի հուլիսը) միլիոնատեր կարող էին կոչվել աշխատունակ բնակչության մեծ մասը։ 1995-1998 թվականներին Ռուսաստանում գրեթե յուրաքանչյուր ընտանիք միայն կանխիկ ունեցել է ավելի քան միլիոն ռուբլի. ռուսական ռուբլին արժեզրկված է եղել (հացի բոքոնը արժեր մի քանի հազար ռուբլի)։


== Միլիոնատերերի ցանկ ==
Merrill Lynch ընկերության տվյալներով, 2008 թվականի հունիսին աշխարհում կար 10,1 միլիոն միլիոնատեր, նրանցից մոտ մեկ երրորդը` ԱՄՆում։ Նրանց ակտիվների ընդհանուր արժեքը (առանց հաշվի առնելու առաջնային անշարժ գույքի արժեքը) կազմել է $40,7 տրիլիոն ։ Credit Suisse շվեյցարական բանկի տվյալների համաձայն, 2015 թվականին աշխարհում կա մոտ 34 միլիոն դոլարային միլիոնատեր ։
Spectrem Group ընկերության տվյալներով, 2015 թվականին միլիոնատերերի տնային տնտեսությունների քանակը միայն Միացյալ նահանգների տարածքում հասել է 10,4 միլիոնի, որը 3%-ով բարձր է 2014 թվականի մակարդակից ։


== Հետաքրքիր փաստեր ==
Հետաքրքիր է, որ ըստ ամերիկացի տնտեսագետներ Թոմ Սթենլիի (Thomas Stanley) և Ուիլյամ Դանկոյի (William Danko), իրենց ներկայացրած «Միլիոնատեր հարևան» (The Millionaire Next Door) գրքում, ամերիկացի միլիոնատերերի 80%-ը հասել է միլիոնատերի կարգավիճակի ինքնուրույն, և միայն 20 %-ն է այն ստացել որպես ժառանգություն։
Միլիոնատեր, կամ նույնիսկ միլիարդատեր հնարավոր է դառնալ` հաղթելով ջեք փոթ ինչ-որ մի վիճակախաղում (չնայած, մի շարք երկրներում շահած գումարով պետք է հարկեր վճարել, և հաճախ` ոչ քիչ) կամ հաղթանակ տանելով որևէ սպորտային կամ այլ միջոցառումներում։
Մի շարք զարգացած երկրներում գոյություն ունեն գյուղեր և թաղամասեր, որտեղ ապրում են  մարդիկ, ովքեր ունեն միլիոն դոլար կամ ավելի։ Բացի այդ, ձևավորվել են նույնիսկ մասնագիտական ոլորտներ, որտեղ աշխատավորների մեծամասնությունը միլիոնատերեր են։


== Տես նաև ==
Հեռուստատեսություն – Ո՞վ է ուզում դառնալ միլիոնատեր
Կինո-  Միլիոնատերը ետնախորշերից


== Ծանոթագրություններ ==


== Արտաքին հղումներ ==
Русские миллиардеры — на сайте BBC
Миллиардеры — по данным журнала Forbes (англ.)
Բիոմ

Բիոմ, մեկ բնակլիմայական գոտու էկոհամակարգերի ամբողջությունը։
Այլ աղբյուրներում բիոմը առավել մեծ է քան բիոցենոզը բիոհամակարգ է, որը ներառում է բազմաթիվ խիստ կապված բիոցենոզներ։ Այսպես, Յուդջին Օդումի բնորոշմամբ, բիոմը «տերմին է, որը բնութագրում է խոշոր տարածաշրջանային կամ մայրցամաքային բիոհամակարգերը, որին բնորոշ են բուսականության ինչ-որ հիմնական տիպ կամ լանդշաֆտի այլ հիմնական հատկանիշ»։
Գոյություն ունեն բիոմների մի քանի դասակարգումներ՝ ներառյալ 10-32 տիպ։ Բիոմների բաշխումը կատարվում է հորիզոնական և ուղղաձիգ գոտիականության, ինչպես նաև սեկտորայնության սկզբունքով։
Ռուսաստանի տարածքում և սահմանամերձ երկրներում առանձնացվում են 13 վերերկրյա բիոմներ։


== Խոշոր բիոմների օրինակներ ==
Չոր մերձարևադարձներ։ Ղրիմի հարավային ափ (ՂՀԱ) - միջերկրածովյան կլիմա։
Խոնավ մերձարևադարձներ մերձսևծովյան շրջանում Տուապսա-Տրաբզոն։
Մերձարևադարձային финбош։ Կապի շրջան ՀԱՀ
Արևադարձային ճահիճներ Էվերգլեյդս։ Ֆլորիդայի նահանգ, ԱՄՆ


== Ծանուցում ==
Вронский А. В. Прикладная экология։ учебное пособие. - Ростов н/Д.։ Изд-во «Феникс», 1996. - 512 с. ISBN 5-85880-099-8
Уиттекер Р. Сообщества и экосистемы. - М.։ Прогресс, 1980. - 327 с.


== Դիտել նաև ==
Կենսացենոզ
Բույս
Հարավային բևեռային շրջագիծ

Հարավային բևեռային շրջագիծ, երկու բևեռային շրջագծերից մեկն է և աշխարհագրական քարտեզների վրա նշված հինգ ընդգծված զուգահեռականներից ամենահարավայինը։ Ամենահարավային լայնությունն է, որտեղ կեսօրին արեգակնային սկավառակի կենտրոնը տեսանելի է միայն հունիսյան արևադարձի ժամանակ:Այն նաև ամենահյուսիսային լայնությունն է, որտեղ արևի սկավառակի կենտրոնը կեսգիշերին տեսանելի է միայն դեկտեմբերյան արևադարձի ժամանակ:Այս շրջագծից հարավ դիտվում են բևեռային ցերեկներ և գիշերներ։ Հարավային բևեռային շրջագիծը գտնվում է Անտարկտիկայում 66 ° 33′44 ″ (66.5622 °) սահմաններում, հվ լ 60 °-ից ցածր լայնություններում:Հարավային բևեռային շրջագծից հյուսիս գտնվում է հարավային բարեխառն կլիմայական գոտին ։ Համապատասխան զուգահեռականը հյուսիսային կիսագնդում կոչվում է հյուսիսային բևեռային շրջագիծ։ Հարավային բևեռային շրջագիծը հատում է Հարավային օվկիանոսը, Անտարկտիդայի տարածքը,անցնում է Անտարկտիկական թերակղզու վրայով, այնուհետև ՝ Ուեդդելի ծովի, Լազարևի ծովի, Ռիսեր-Լարսեն ծովի, Տիեզերագնացների ծովի , Ամունդսենի ծովի, Համագործակցության ծովի, Էնդերբիի երկրի,  Արքայադուստր Էլիզաբեթի երկրի, Դեյվիսի ծով, Նոքսի ափի, Ճշմարտության ափի,  Մոուսոնի ծովում Վինչենցի ծոցի տարածքով։ Այնուհետև այն ​​անցնում է օվկիանոսով ,ինչպես նաև Վիլկես,Նոկս,Բադդ,Բանզառե,Կլարա երկրների ափերով:Այնուհետև հարավային բևեռային շրջագիծը Անտարկտիդա մայրցամաքից հեռանում է ֆրանսիական «Դումոնտ-Դուրվիլ»  կայանի մոտակայքում ՝ Հարավային Օվկիանոսի Խաղաղ օվկիանոսի հատվածում։ Հարավային բևեռային շրջագծի ընդհանուր երկարությունը կազմում է մոտ 16 հազար կմ։                                                                                                                                                                                                    Հարավային բևեռային շրջագիծը ցույց է տալիս բևեռային ցերեկների և բևեռային գիշերների հյուսիսային սահմանը։ Հարավային բևեռային շրջագծից հարավ գտնվող ցանկացած վայրում, արևը 24 ժամվա ընթացքում հորիզոնից վեր է գտնվում  առնվազն տարին մեկ անգամ , և առնվազն տարին մեկ անգամ 24 ժամվա ընթացքում հորիզոնի վրա չի երևում։ Հարավային բևեռային շրջագծի վերևում այս իրադարձությունները տեղի են ունենում տարին մեկ անգամ ՝ համապատասխանաբար դեկտեմբերին և հունիսին։ Հարավային բևեռային շրջագիծը Անտարկտիկայի կլիմայական սահմանն է։                                                                                                                                                                                                                                Անտարկտիկական կլիմայի խստության պատճառով Հարավային բևեռային շրջագծից  հարավ մշտական ​​բնակիչներ չկան։ Ամբողջ բնակչությունն աշխատում է Անտարկտիդայի գիտական ​​կայաններում։


= Հարավային բևեռային շրջագծի տարածքում գտնվող երկրներ =
Արգենտինա (Արգենտինյան Անտարկտիկա)


== Տես նաև ==
Բևեռային շրջան
Հյուսիսային բևեռային շրջան


== Ծանոթագրություններ ==


== Հղումներ ==
Antarctic circle org
Map
Հայրենի քաղաքում

Հայրենի քաղաքում, Վիկտոր Նեկրասովի վեպը, որում պատմվում է վիրավորվելուց հետո Կիև վերադարձած ճակատային զինվորի մասին։ Առաջին անգամ հրատարակվել է 1954 թվականին «Նովի միռ» ամսագրում, իսկ մեկ տարի անց հրատարակվել է առանձին գրքով «Մոլոդայա գվարդիա» հրատարակչությունում ։ «Կարճ գրականական հանրագիտարան»ը գրել է, որ․ «մերժելով անկոնֆլիկտային կանոնները“, Ներեսով ցուցադրեց, ինչպիսի ներքին դժվարություններով նրա հերոս Նիկոլայ Միտյասովը գտնում է իր տեղը հետպատերազմյան աշխարհում»։ Դմիտրի Բիկովի կարծիքով վիպակը հազիվ թե առաջացնի մեծ սենսացիա, քան «Խրամատներումը»։


== Պարունակությունը ==
Նիկոլայ Միտյասովը, ով ծառայում էր, որպես հետախույզ, պատերազմի ավարտից հետո վերադառնում է Կիև, որտեղ նա վիրավորվելուց հետո պետք է շարունակեր բուժումը, նա վիրավորել էր 1944 թվականին։ Ժամանելով քաղաք Նիկոլայը հասկանում է, որ իր կինը Ալեքսանդրան օկուպացիայի ժամանակ մնացել էր քաղաքում։ Ալեքսանդրան ամուսնանում է ուրիշ տղամարդու հետ։ Եվ դա ստացվեց այն բանից հետո, երբ երկար խնամում էր մի վիրավորի։ Արդյունքում պատմվում է Նիկոլայի կյանքի մասին և ինչպես նրա մոտ դասավորվեց կյանքը։


=== Գործողությունների ժամանակն ու վայրը ===
Կիև Հայրենական պատերազմից հետո։


=== Ինքնակենսագրական ===
Կապիտան Միտյասովը (վեպի հերոսը) ինչպես և ինքը Վ․ Նեկրասովը վերադարձան իրենց սիրած քաղաք և տեսան ռազմական ավերածությունների սարսափելի պատկեր  ։ Իր վեպում Վիկտոր Նեկրասովը գլխավոր հերոսին անվանակոչել էր ճակատային ընկերոջ անունով։


== Կարծիքները և գնահատականները ==
1955 թվականին գրականության տանը գրողները քննարեցին 1954 թվականի արձակագրությունները և անցյալ տարվա ամենավառ ստեղծագործություն ճանաչվեց «Հայրենի քաղաքում» վեպը։ Գրականագետ Անատոլյա Տարասովի կարծիքով տվյալ վեպը գրականական արժանիքներով բարձր է Ա. Ռիբակովի վեպից։
Դրա հետ միաժամանակ, վեպի մեջ կար ձնհալի միտումներ և դրա հետ կապված հարձակման է ենթարկվել իշխանության կողմից։


== Էկրանավորումը ==
«Քաղաքը վառում է կրակները» ֆիլմը նկարահանվել է «Հայրենի քաղաքում» վեպի մոտիվներով «Լենֆիլմում», որի ռեժիսորն էր Վլադիմիր Վենգերով։ Ֆիլմի պրեմիերան կայացել է 1953 թվականի հուլիսի 21։


== Ծանոթագրություններ ==


== Արտաքին հղումներ ==
Անատոլի Տարասենկով։ «Դրոշ», 1955, № 7, էջ. 151—164
Թամարա Ժևերժևա

Թամարա Լևկիևնա Ժևերժևա (մարտի 17, 1907(1907-03-17), Սանկտ Պետերբուրգ, Ռուսական կայսրություն - դեկտեմբերի 9, 1997(1997-12-09), Նյու Յորք, Նյու Յորք, ԱՄՆ),  բալետի արտիստուհի, խորեոգրաֆ, մյուզիքլի և կինոյի դերասանուհի: Ջորջ Բալանչինի առաջին կինը (1924-1926), նրա հետ արտագաղթել է Ռուսաստանից։


== Կենսագրություն ==
Ծնվել է 1907 թվականի մարտի 17-ին Սանկտ Պետերբուրգում`շվեդական արմատներ ունեցող հարուստ գործարար, հավաքորդ և թատերական գործիչ Լևկիա Ժևերժեևայի (1881-1942) և Թամարա Նիկոլաևնա Ուրթալի ընտանիքում։
Երեխա ժամանակ նրա հայրը նրան Մատիլդա Քշինինսկայայի հետ տարել է Մարիինյան թատրոն «Էսմերալդա» ներկայացմանը, և աղջիկը ցանկացել է պարուհի դառնալ և ընդունվել Կայսերական ուսումնարան։ Այնուամենայնիվ, նրա ծնողները կտրականապես դեմ են եղել դրան։
Սակայն հեղափոխությունից անմիջապես հետո մեծահասակ Թամարան սկսել է սովորել նախկին բալերինայի և ուսուցչուհի Եվգենիա Սոկոլովայի մասնավոր ստուդիայում և Չեկրիգինի դպրոցում, իսկ ավելի ուշ՝ 14 տարեկան հասակում, ընդունվել է Ագրիպինա Վահանովայի անվան ռուսական բալետի ակադեմիայի երեկոյան դասընթացներին։
Դպրոցում նա հանդիպել է իր ապագա ամուսնուն՝ Ջորջ Բալանչին: 1924 թվականի ամռանը զույգը հեռացել է Խորհրդային Ռուսաստանից՝ մեկնելով Եվրոպայում շրջագայության։ Այնուհետև Թամարան հաջողությամբ սկսել է պարել Ս.Դ.Դագիլևի թատերախմբում, որտեղ նա կատարել  է մի քանի մենակատարային պարտիաներ (ներառյալ Ջորջ Բալանչինի բեմադրած ներկայացումները)։
1927 թվականին նա առաջին անգամ այցելել է Միացյալ Նահանգներ՝ որպես «Չղջիկ» թատրոնի հրավիրված աստղ։
Այնուհետև, հաստատվելով Ամերիկայում, նա վերցրել է Geva՝ Ժևա գեղարվեստական ​​կեղծանունը։ Միացյալ Նահանգներում նա դարձել է Վերա Բարնովայի դերի առաջին կատարողը`« On Your Toes» բրենդային արտադրության մեջ (խորեոգրաֆիա՝ Ջորջ Բալանչինի, 1936)։ 1931 թվականից նա սկսել է նկարահանվել կինոնկարներում։
Նա մահացել է 1997 թվականի դեկտեմբերի 9-ին Մանհեթենում գտնվող իր սեփական տանը։
«Հիշողություններ» գրքի հեղինակն է։


== Անձնական կյանքի ==
1924 թվականին նա ամուսնացել է Ջորջ Բալանչինի հետ (արտագաղթից առաջ՝ Գեորգի Բալանչիվաձե), 1926 թվականին նրանք բաժանվել են, բայց պահպանել են բարեկամությունն ու ստեղծագործական կապերը։ Այնուհետև Թամարան ամուսնացած է եղել ամերիկացի դերասաններ Կարապետ Տավիտյանի  (1899-1984) և Ջոն Էմերի հետ (1905—1964): Նա երեխա չունի։


== Ծանոթագրություններ ==


== Արտաքին հղումներ ==
Թամարա Ժևա (անգլ.) Internet Movie Database կայքում
Tamara Geva(անգլ.)
ԺԵՎԵՐԺԵԵՎԱ Թամարա Լևկիևնա Archived 2020-07-25 at the Wayback Machine.
Սանկտ Պետերբուրգի պետական ​​թատրոնի գրադարան Archived 2020-07-25 at the Wayback Machine.
Ռոբեյկա

Ռոբեյկա (ռուս.՝ Робейка), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիդամ

Դիդամ, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի ձախ վտակներից մեկի ափին, Կարաքիլիսա քաղաքից 23 կմ հարավ-արևելք։


== Բնակչություն ==
1877-1878 թվականներին ուներ 94, իսկ XX դարի սկզբներին ուներ 20 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ծիփերչի

Ծիփերչի (վրաց.՝ წიფერჩი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 760 մետր բարձրության վրա։ Շրջկենտրոն Ցագերից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 242 մարդ։


== Ծանոթագրություններ ==
Աստերոիդների ցանկ (176901-177000)

Աստերոիդների ցանկ (176801-176900)  • Աստերոիդների ցանկ  • Աստերոիդների ցանկ (177001-177100)
 Աստերոիդների ցանկ (176801-176900)  • Աստերոիդների ցանկ  • Աստերոիդների ցանկ (177001-177100)
Ալ-Հաջիբի շրջան

Ալ-Հաջիբի շրջան (արաբ․՝ ناحية الحاجب‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Սաֆիրայի գավառի 5 շրջաններից մեկը։
Վարչական կենտրոնն է Ալ-Հաջիբ քաղաքը։ 2004 թվականի մարդահամարի տվյալներով շրջանը ունի 132,658 բնակչություն։ Տարածքը կազմում է 260.16 կմ2։


== Ծանոթագրություններ ==
(2378) Պաննիկոեկ

(2378) Պաննիկոեկ (անգլ.՝ Pannekoek), աստերոիդ աստերոիդների հիմնական գոտում։ Հայտնաբերվել է 1935 թվականի փետրվարի 13-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,89024 ա. մ., առավելագույնը մոտենում է 2,4721 ա. մ. հեռավորության վրա և հեռանում 3,3084 ա. մ.։ Արեգակի շուրջ մեկ ամբողջական պտույտ է կատարում 1794,73 երկրային օրվա ընթացքում, իր ուղեծրով շարժվելով միջինում 0,200587 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2378) Պաննիկոեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(412) Էլիզաբեթա

(412) Էլիզաբեթա (անգլ.՝ Elisabetha), աստերոիդ աստերոիդների հիմնական գոտում։ Հայտնաբերվել է 1896 թվականի հունվարի 7-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,763128 ա. մ., առավելագույնը մոտենում է 2,643 ա. մ. հեռավորության վրա և հեռանում 2,8832 ա. մ.։ Արեգակի շուրջ մեկ ամբողջական պտույտ է կատարում 1677,64 երկրային օրվա ընթացքում, իր ուղեծրով շարժվելով միջինում 0,214587 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(412) Էլիզաբեթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոշ (գետ)

Անվան այլ կիրառումների համար տե՛ս՝ Գոշ (այլ կիրառումներ)Գոշ, գետակ Հայաստանի Տավուշի մարզում, Գետիկ գետի ձախ օժանդակը։ Սկիզբ է առնում Արեգունի լեռներից և Գոշ գյուղից 2,5 կմ հյուսիս–արևելք ձախից միախառնվում մայր գետին։ Երկարությունը 8 կմ է։


== Ծանոթագրություններ ==
Լեսխոզ (գյուղ, Դոբրովսկի շրջան)

Անվան այլ կիրառումների համար տե՛ս՝ Լեսխոզ (այլ կիրառումներ)Լեսխոզ (ռուս.՝ Лесхоз), գյուղ Ռուսաստանի, Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 118 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կայզեր Վիլհելմի գիտական միություն

Կայզեր Վիլհելմի գիտական միություն (գերմ.՝ Kaiser-Wilhelm-Gesellschaft zur Förderung der Wissenschaften), կազմակերպություն (1911-1948), որը միավորել է Գերմանիայի գիտահետազոտական ինստիտուտները (ընդհանուր առմամբ 21 ինստիտուտ, որոնք հիմնադրվել են 1911-1938 թթ)։ 1948 թվականին Երկրորդ համաշխարհային պատերազմից հետո գիտական միության ինստիտուտների մի մասը վերաձևավորվեց, մի մասն էլ մտան Մաքս Պլանկի գիտական հետազոտությունների միության կազմի մեջ, որը գործում է մինչ այժմ։
Կլաուդիա Քերվան

Կլաուդիա Քերվան (անգլ.՝ Claudia Karvan, մայիսի 19, 1972(1972-05-19), Սիդնեյ, Ավստրալիա), ավստրալիացի դերասանուհի, կինոռեժիսոր, սցենարիստ, կինոպրոդյուսեր և երգչուհի։


== Կենսագրություն ==
Կլաուդիա Քերվանը ծնվել է 1972 թվականի մայիսի 19-ին Սիդնեյում (Ավստրալիա)։


== Կարիերա ==
Կլաուդիան սկսել է նկարահանվել ֆիլմերում 1983 թվականից։
Ինչպես նաև Քերվանը համարվում է կինոռեժիսոր, սցենարիստ, կինոպրոդյուսեր և երգչուհի։
Նա համարվում է 12 մրցանակաբաշխությունների դափնեկիր և 24-ի առաջադրված թեկնածու։


== Անձնական կյանք ==
1994 թվականից Կլաուդիան օրինական ամուսնացած է տեսողական էֆեկտների մասնագետ Ջերեմի Սպարկսի հետ։ Զույգը ունի երկու երեխա՝ աղջիկ Օդրի Սպարկսը (ծնվել է 2001 թվականի հոկտեմբերին) և որդի Էլբի Սպարկսը (ծնվել է 2006 թվականի մայիսի 18-ին)։


== Ֆիլմագրություն ==
Մոլլի (1983)
Արձագանքներ դրախտից (1987)
Բարձր ալիքը (1987)
Մեծ գողություն (1990)
Ֆլին (1991, թողարկվել է՝ 1996)
Կարմրահերները (1992)
The Heartbreak Kid (1993)
Բարձր ջերմաստիճան (1996) (TV movie)
Ծանոթություն թշնամու հետ (1996)
Բռնի երկիր (1998) (մինի սերիալ)
Նրա վեպի հերոսը (1999)
Կիրք (1999)
Ռիսկ (2001)
Ֆութի լեգենդներ (2006)
Երկար հանգստյան օրեր (2008)
$9.99 (2009)
Լույսի մարտիկները (2010)
33 բացիկ (2011)


== Ծանոթագրություններ ==


== Արտաքին հղումներ ==
Клодия Кэрван (անգլ.) Internet Movie Database կայքում
Վալմար արվեստի սրահ

Վալմար արվեստի սրահը հիմնադրվել է 2004 թվականի ապրիլին։
Ցուցասրահը ներկայացնում է Հայաստանի ժողովրդական նկարիչ Վալմարի և նրա դստեր՝ Հռիփսիմե Մարգարյանի գեղանկարչական և գրաֆիկական աշխատանքները։
Ամեն տարի այստեղ կազմակերպվում է թեմատիկ նոր ցուցադրություն, որը հայ և օտարազգի հանդիսատեսին հնարավորություն է ընձեռում ծանոթանալու Վալմար գեղանկարչի ստեղծագործական ուղուն։
Ցուցասրահը գտնվում է Երևանի Փավստոս Բուզանդի փողոցում։


== Պատկերասրահ ==

		
		
		


== Աղբյուրներ ==


== Արտաքին հղումներ ==
ՎԱԼՄԱՐ Արվեստի սրահ Archived 2013-12-02 at the Wayback Machine.
Վալմար պատկերասրահ